Gradski stadion Banja Luka

Gradski stadion Banja Luka je multifunkcionalni stadion u Banjoj Luci, Bosna i Hercegovina. Trenutno se najviše koristi za nogometne utakmice, a predstavlja domaći stadion FK Borca Banja Luka, koji igra u Premijer ligi Bosne i Hercegovine. Historija Arhitekta novog stadiona je bio Žarko Malić. Stadion je službeno otvoren 5. septembra 1937, sa prvim službenim imenom "Stadion Bogoljuba Kujundžića" u čast Kujundžiću, jednom od glavnih donatora za stadion. Nakon Drugog svjetskog rata, stadion je dobio svoje sadašnje ime, Gradski stadion Banja luka. Najveća posjećenost na stadionu je zabilježena 1989, kada je na stadionu bilo oko 30.000 ljudi. Stadion je nekoliko puta rekonstruiran i proširen tokom 1973, 1981, 2010 i 2012. Prva utakmica pod reflektorima je odigrana 11. oktobra 1973. Istočna tribina, na kojoj su smješteni najodaniji navijači, Lešinari, je izgrađena 1981. 2010, stadion je prošao kompletnu rekonstrukciju. Postavljena su nova sjedala, renovirane su svlačionice, izgrađen je potpuno novi VIP salon i soba za medije, postavljna je nova rasvjeta, zvučni sistem i video nadzor, renovirane su trofejna i tehničke prostorije. Godine 2012, izgrađena je nova sjeverna tribina sa 2.492 sjedećih mjesta, što je povećalo ukupni kapacitet stadiona na konačnih 9.730 mjesta. Danas, stadion ispunjava zahtjeve UEFA-e za sigurnost i udobnost gledatelja i ima poseban dio za gostujuće navijače. Kroz historiju, bio je domaćin mnogim međunarodnim utakmicama na višem nivou, atletskim mitinzima, koncertima poznatih regionalnih i svjetskih zvijezda, te drugim manifestacijama. Također pogledajte Spisak nogometnih stadiona u Bosni i Hercegovini Reference Vanjski linkovi Karakteristike stadiona, transfermarkt.co.uk Gradski stadion Banja Luka na stadiumdb.com Stadion na zvaničnom sajtu FK Borac Banja Luka